
Introduktion

 


Teamkompasset visualiserer en
model for, hvilke roller forskellige mennesketyper foretrækker at
udføre i arbejdsprocesser. Den er først og fremmest egnet til en
dialog om, hvordan de enkelte medlemmer af en gruppe kan supplere
hinanden, når de løser opgaver sammen, men den kan også bruges til
refleksion over ens egen arbejdsindsats i gruppen.

 


Beskrivelserne af teamrollerne
kan anvendes i forhold til et hvilket som helst arbejde: Produktion
af varer og tjenesteydelser, forsknings- og studieprojekter,
sygepleje og lægegerning, ledelses- og konsulentopgaver,
kunstneriske og andre kreative processer etc. Fremstillingen er
derfor holdt i generelle vendinger, som du selv må oversætte, så de
passer til din egen, arbejdsmæssige kontekst.

 


Teamkompasset tager udgangspunkt
i, at mennesker er forskellige – og hvordan de typisk er
forskellige. Forskellene slår bl.a. igennem i forhold til, hvilke
arbejdsfunktioner de enkelte typer har præference for. Men en
hvilken som helst opgaveløsning forudsætter en række nødvendige
handlinger og positioner, så man kan også anvende Teamkompasset til
overvejelser over, hvordan man arbejder på egen hånd. Hvad enten
man arbejder alene eller i en gruppe, kan man med fordel tænke
over, hvilke aspekter af arbejdsprocessen der falder lettest for
én, og hvilke man må tage sig mere sammen til at udføre.

 


Brugen af denne bogs
beskrivelser af Teamkompasset har som forudsætning, at man kender
begreberne fra Jungs typeteori og har identificeret sin egen bedst
passende typeprofil ved hjælp af en indikator som Jungiansk Type
Indeks (JTI) eller Myers-Briggs Type Indikator (MBTI). Det er også
muligt at finde gratis typeindikatorer på nettet. Et
indikatorresultat kan dog aldrig stå alene, så man må under alle
omstændigheder observere sine egne præferencer og handlinger, hvis
man ønsker at anvende typologien i sin selvforståelse, herunder ens
arbejdsindsats. Ens typologiske præferencer afspejler sig nemlig
erfaringsmæssigt i, hvilke jobfunktioner og teamroller man generelt
foretrækker at udføre.

 


Modellen med de 8 roller, som
denne bog beskriver, er ikke en endegyldig sandhed eller
videnskabeligt dokumenteret. Den er udviklet ud fra iagttagelser af
opgaveløsning i grupper ved hjælp af C.G. Jungs typeteori, som den
er udmøntet i Myers-Briggs Type Indikators 16 typeprofiler, og som
anvendes af en række andre typeindikatorer, bl.a. Jungiansk Type
Indeks. De nævnte 8 roller er udmøntet i konceptet
Teamkompasset, som CfL, Center for Ledelse i København ejer
rettighederne til. CfL har venligst givet mig lov til at anvende
disse.

 


Beskrivelserne i denne
fremstilling af de forskellige typers bidrag til løsning af opgaver
kan være med til at øge opmærksomheden på nogle roller og
positioner, der foreligger i alle arbejdsprocesser. Der er ikke
tale om en facitliste med endegyldige sandheder, men om en model,
der bygger på erfaringer med de enkelte typers bidrag. Den giver
mulighed for, at man kan flytte iagttagelserne omkring menneskers
indsats i arbejdsprocessen fra det individuelle og rent personlige
plan til type- og gruppeniveau. Erfaringsmæssigt minimerer det
risikoen for frustrationer eller konflikter og sikrer kvalitet og
effektivitet i opgaveløsningen.

 


Rollerne udføres forskelligt fra
individ til individ og fra type til type. Der er fx forskel på
udførelsen af en rolle for mennesker med præference for
ekstraversion og for introversion. Beskrivelserne tager derfor
højde for de typologiske forskelle – ikke de individuelle, som i
sagens natur ikke kan beskrives i en generel fremstilling.

 


I kapitlet ”De 8 roller i
Teamkompasset” er der en meget kortfattet beskrivelse af, hvordan
de typologiske præferencer udmønter sig i forskellige tilgange til
udførelsen af rollerne. Dette emne bliver uddybet efterfølgende i
”De 16 typeprofiler i teamroller”. Alle beskrivelser i bogen er dog
holdt så koncise som muligt, da den er tænkt som en praktisk hjælp
i arbejdet med grupper og team.

 


Da både typologi og
Teamkompasset bygger på præferencer, kan værktøjerne ikke bruges
direkte til rekruttering af medarbejdere til bestemte
jobfunktioner, da man her først og fremmest efterspørger
kompetencer. Men de kan med fordel bruges som elementer i en dialog
om, hvilke jobfunktioner der skal dækkes i gruppen, teamet eller
afdelingen – i forbindelse med en konkret opgave eller
generelt.

 


Også når man har etableret eller
er ved at etablere en gruppe, kan typologi og Teamkompasset være en
stor hjælp til refleksion over og dialog om de udfordringer, man
står over for i håndteringen af arbejdsopgaver, herunder
relationer, kommunikation, ledelse og samarbejde. Der er dog på
ingen måde tale om at ”sætte folk i bås” eller at låse dem fast i
bestemte roller med en bestemt arbejdsdeling i al fremtid, men om
at få et afsæt til bevidstgørelse af og samtale om typeforskellene
og gøre dem dynamiske i samarbejdet.

 


Hvis der viser sig ensidigheder
eller ”huller” i kompasset, kan gruppen tage sine forholdsregler i
forhold til disse, uden at der skabes unødige konflikter, eller at
effektiviteten og kvaliteten af indsatsen forringes. Du kan finde
materiale til praktisk brug af Teamkompasset på min hjemmeside
http://www.typologi-plus.dk
.

 


I det foreliggende materiale
bliver der ikke skelnet mellem begreberne ”gruppe” og ”team”. Selv
om det kan være en særdeles nyttig skelnen, fx når man målrettet
stræber efter at opbygge et højtydende team, så er den ikke
relevant i forbindelse med beskrivelsen af teamrollerne. De vil
være de samme, hvad enten de anvendes i forhold til arbejdet i en
uformel gruppe eller et bevidst etableret team.

 


God fornøjelse med
Teamkompasset

Preben Grønkjær

 


 


Tilbage til Indholdsfortegnelse


16 typer i deres tre foretrukne
roller

Erfaringsmæssigt har hver af de
16 typeprofiler, der er beskrevet i MBTI, JTI og lignende
typeindikatorer, umiddelbar præference for at udføre de tre roller
i arbejdsprocesser, der er nævnt i ovenstående skema. Det vil
typisk være, når man udfylder en eller to af disse roller eller
måske alle tre, at man føler sig mest sikker. Der er dog ingen
garanti for, at man rent faktisk dækker netop de tre roller, og det
kan sagtens være sådan, at man har stor fornøjelse af at håndtere
nogle andre roller, selv om de ikke umiddelbart matcher ens
præferencer. Alligevel kan man have stor gavn af at anvende det
foreliggende materiale, for Teamkompasset giver under alle
omstændigheder mulighed for en refleksion over, dialog om og
visualisering af ens arbejdsindsats.

 


Mange mennesker hævder, at de
udfylder alle de nævnte roller i en arbejdsproces – meget ofte med
begrundelsen: ”Det er man jo nødt til.” Dette er uden tvivl
korrekt, men når man siger ”nødt til”, antyder det, at man ikke
umiddelbart foretrækker at udføre alle aspekter af en opgaveløsning
og nok heller ikke gør det med lige stor selvfølgelighed. De fleste
af os gør faktisk mange ting, som vi ikke foretrækker at gøre, men
netop fordi vi er nødt til det – eller tror vi er det.

 


Forskning omkring effektivitet
og produktivitet i grupper og team har afdækket flere roller end de
8, der bliver beskrevet her. Eksempelvis har Meredith Belbin
påvist, at rollerne Koordinator og Specialist optræder i
succesfulde team. Man kan også nævne roller som Leder og Sælger,
der i visse sammenhænge er helt afgørende for en gruppes succes.
Sådanne roller er ikke beskrevet i det følgende, fordi det ikke er
muligt at påvise en sammenhæng mellem dem og de forskellige
typeprofiler. Sagt på en anden måde: Roller som Koordinator,
Specialist, Leder og Sælger bliver udført, uden at man kan iagttage
en særlig præference for dem hos bestemte typer. Dog kan det være
relevant at være opmærksom på, hvordan måden, man udfører disse
roller, bliver påvirket af ens typologiske præferencer. Det er blot
ikke temaet i denne fremstilling.

 


Tilbage til Indholdsfortegnelse

 



De 8 roller i Teamkompasset


Informator

 


Typeprofiler med præference for rollen
Informator

ENFJ * ENFP * ESFJ * ESFP * INFJ *
INFP

 


Opgaven for Informator i
arbejdsprocesser

Når man udfører rollen
Informator, opsøger, samler og viderebringer man informationer om
de opgaver, der skal løses. Man henter data om kundernes, brugernes
og interessenternes behov, ønsker og krav ind i sin gruppe og skal
sørge for at bringe dem videre til de relevante personer på det
rette tidspunkt. Det er en vigtig del af opgaven, at
informationerne bliver kommunikeret på en forståelig og
inspirerende måde.

 


Enhver virksomhed lever af
informationer. Dens ansatte skal vide, hvad der foregår i verden
omkring den, hvilken ny teknologi eller nye love og regler der
kommer inden for dens opgavefelt, og hvilke forventninger dens
opgavestillere har. Internt i organisationen er det også særdeles
værdifuldt, at man deler informationer om ressourcer og kompetencer
i egne afdelinger, grupper og individer. Rollen Informator er
derfor indlysende vigtig helt fra starten af en efterspørgsel på et
produkt eller en tjenesteydelse, hvor de aktører, der skal
forberede og gennemføre arbejdsprocessen, skal have den relevante
viden om opgavens karakter. Men arbejdet med at holde sig
orienteret er af afgørende betydning under hele
produktionsforløbet, da der til stadighed kan ske ændringer i
kundernes og brugernes behov, ønsker og krav.

 


Jo mere fri informationsstrømmen
er, jo bedre er Informators muligheder for at bidrage til, at
gruppen eller organisationen som sådan kan udføre sin mission,
lægge en strategi, træffe de rigtige beslutninger og løse opgaver
på den mest hensigtsmæssige måde. Mennesker med typeprofilerne, der
er nævnt ovenfor, har som regel en umiddelbar præference for at
påtage sig rollen Informator, mens andre må tage sig mere sammen
for at være opmærksom på denne del af opgaveløsningen.

 


Den fælles præference for Følelse
i rollen Informator

Med F for Følelse i alle
typeprofilerne opfanger man formodentlig vigtige behov og
stemninger i og uden for sin gruppe, som det er væsentligt at
informere beslutningstagere og andre aktører om. Præferencen for at
anvende følefunktionen peger i retning af, at man generelt ønsker
at bruge informationer til at binde mennesker sammen og skabe gode
relationer, for at gruppen kan nå sine mål. Eksternt er dette ofte
afgørende i forholdet til samarbejdspartnere, kunder, direktionen,
politikere, medier og andre vigtige interessenter. Internt i
gruppen kan det fremme arbejdsprocessen, at man er tilbøjelig til
at tilpasse sin kommunikationsstil efter medlemmernes behov og
kompetencer, når man deler informationer. Man kan på denne måde
bidrage til at skabe et dynamisk arbejdsmiljø, der er en
forudsætning for, at gruppen kan løse sine opgaver effektivt og med
høj kvalitet. Og ens engagement og støttende holdning kan være med
til at motivere andre til at finde fælles løsninger.

 


En bagside ved følepræferencen
kan være, at man måske fungerer mindre godt, når der er en dårlig
stemning eller konflikter i gruppen, og at man kan have svært ved
at få den nødvendige distance i sager, der kræver en nøgtern
analyse. Følepræferencen indikerer også, at man anser gruppens
værdimæssige forankring for vigtig. Man kan derfor reagere negativt
på ensidigt logiske ræsonnementer og formelle krav, som man kan
komme til at opleve som kolde, ufølsomme eller ligefrem
umenneskelige. Mange mennesker med følepræference har dog lært at
kompensere for disse potentielle bagsider ved at inddrage
tænkefunktionen i rollen Informator. Dette kan være nyttigt, når
det er nødvendigt at skabe distance til data, så man kan
viderebringe dem, selv om man finder dem ubehagelige eller på anden
vis negative.

 


De andre præferencer i rollen
Informator

E for Ekstraversion (ESFP, ENFP,
ESFJ og ENFJ) peger i retning af, at man foretrækker at opsøge og
formidle informationer i direkte kontakt med kolleger og
interessenter, fx på møder eller ved gensidig sparring. Man vil
typisk gå til opgaven på en meget handlingsorienteret måde. Der
skal gerne ske noget hurtigt.

 


I for Introversion (ISFP og
INFP) indikerer en tålmodig og afventende indstilling, der går i
dybden med indsamling af data, inden de bringes videre. Man har det
formodentlig bedst med at håndtere informationer med udgangspunkt i
skriftlig kommunikation eller i samtale med en enkelt eller få
aktører ad gangen.

 


S for Sansning (ISFP, ESFP og
ESFJ) antyder, at man har fokus på informationer om facts, der
understøtter den konkrete løsning af opgaverne. Herved risikerer
man at overse data, der potentielt set er vigtige i et langsigtet
eller strategisk perspektiv, så der kan ligge en opgave i at gøre
intuitionsfunktionen operationel. Umiddelbart er ens væsentligste
bidrag til rollen Informator, at man går ned i detaljer omkring de
praktiske aspekter af informationsstrømmen, fx vedrørende økonomi,
bemanding, tekniske løsninger og andre håndfaste emner.

 


N for iNtuition (INFP, ENFP og
ENFJ) markerer, at man i sin håndtering af data har fokus på ny
inspiration og nye løsninger; man ser til stadighed nye muligheder,
sammenhænge og perspektiver i strømmen af informationer. Risikoen
her er, at man ignorerer informationer om faktuelle forhold, der
muligvis kunne være vigtige for opgaveløsningen, så man er
udfordret på at udvikle sansefunktionen. Ens vigtigste bidrag i
rollen Informator er som regel at holde fokus på de strategiske og
overordnede linjer i opgaveløsningen.

 


J for Judging (vurdering) (ESFJ
og ENFJ) signalerer, at ens indsamling og formidling af
informationer helst skal foregå på en systematisk, målrettet og
resultatorienteret måde. Man kan fremstå som meget insisterende,
når det handler om formidling af informationer, der har berøring
med værdier, man brænder for.

 


P for Perception (ISFP, INFP,
ESFP og ENFP) tyder på en præference for en ukonventionel,
fleksibel og procesorienteret håndtering af informationer. Det sker
typisk ud fra en åben opmærksomhed på, hvad der rører sig internt i
virksomheden og eksternt blandt dens opgavestillere,
samarbejdspartnere og interessenter.

 


Tilbage til Indholdsfortegnelse

 


Nytænker

 


Typeprofiler med præference for rollen
Nytænker

ENFP * ENTP * INFJ * INFP * INTJ *
INTP

 


Opgaven for Nytænker i
arbejdsprocesser

Når man udfører rollen Nytænker,
er man optaget af visioner og fremtidige muligheder – altid
opmærksom på nye ideer, inspirationer og projekter. Man sætter
spørgsmålstegn ved eksisterende og vanemæssige måder at løse
opgaver på og kommer med forslag til anderledes metoder og
arbejdsgange.

 


Rollen Nytænker er central, når
der kommer nye informationer eller nye opgaver ind i
organisationen, og man har brug for ideer til håndtering af dem.
Men den skal også i spil, når man ønsker at optimere allerede
eksisterende produktionsmåder og procedurer.

 


Når der er kommet informationer
ind i gruppen om nye opgaver eller ønsker og behov hos kunder,
brugere, interessenter, samarbejdspartnere etc., kræver
opgaveløsningen, at man skal finde måder at løse udfordringen på.
Der skal brainstormes samt genereres ideer og forslag til
fremstilling af produkter eller forbedring af tjenesteydelser. Både
i starten og undervejs i hele arbejdsprocessen vil der være behov
for at tænke over og eksperimentere med, hvilke nye strukturer,
procedurer og produktionsformer der kræves til løsning af
opgaven.

 


Med det stigende krav om
innovation for at skabe bedre resultater for færre midler i både
private og offentlige virksomheder får man stadig mere brug for
rollen Nytænker. Alle kan bidrage med nye tanker


Den fælles præference for
iNtuition i rollen Nytænker





De andre præferencer i rollen
Nytænker















Formidler





Opgaven for Formidler i
arbejdsprocesser







Den fælles præference for
iNtuition i rollen Formidler



De andre præferencer i rollen
Formidler















Analytiker





Opgaven for Analytiker i
arbejdsprocesser







Den fælles præference for Tænkning
i rollen Analytiker



De andre præferencer i rollen
Analytiker

Opgaven for Organisator i
arbejdsprocesser









Den fælles præference for Tænkning
i rollen Organisator



De andre præferencer i rollen
Organisator















Gennemfører





Opgaven for Gennemfører i
arbejdsprocesser







Den fælles præference for Sansning
i rollen Gennemfører





De andre præferencer i rollen
Gennemfører















Kvalitetssikrer





Opgaven for Kvalitetssikrer i
arbejdsprocesser







Den fælles præference for Sansning
i rollen Kvalitetssikrer



De andre præferencer i rollen
Kvalitetssikrer

Opgaven for Samspilsforvalter i
arbejdsprocesser







Den fælles præference for Følelse
i rollen Samspilsforvalter





De andre præferencer i rollen
Samspilsforvalter

